Document ID: 32003R1887

Uredba komisije (ES) št. 1887/2003
z dne 27. oktobra 2003
o uvrščanju določenega blaga v kombinirano nomenklaturo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], kakor je bila nazadnje spremenjena z Uredbo Komisije (ES) št. 2176/2000 [2] in zlasti člena 9(1)(a) Uredbe,
ob upoštevanju naslednjega:
(1) Za zagotovitev enotne uporabe kombinirane nomenklature, priložene k Uredbi (EGS) št. 2658/87, je potrebno sprejeti ukrepe v zvezi z uvrščanjem blaga iz Priloge k tej uredbi.
(2) Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na njej ali ji dodaja kak dodaten pododdelek in je vzpostavljena na podlagi posebnih določb Skupnosti, z namenom uporabe tarif in drugih ukrepov v zvezi z blagovno menjavo.
(3) V skladu z navedenimi splošnimi pravili je blago, poimenovano v stolpcu 1 preglednice iz Priloge k tej uredbi, treba uvrstiti pod oznako(-e) KN, navedeno(-e) v stolpcu 2, in sicer iz utemeljitev, navedenih v stolpcu 3,
(4) Primerno je predvideti, da se je v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kakor je bila spremenjena z Uredbo (ES) št. 2700/2000 Evropskega parlamenta in Sveta [4], možno še naprej sklicevati na zavezujoče tarifne informacije, ki jih glede uvrščanja blaga v kombinirano nomenklaturo izdajo carinski organi držav članic in, ki niso v skladu s to uredbo.
(5) Ukrepi, predvideni v tej uredbi, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Blago, poimenovano v stolpcu 1 preglednice iz Priloge, se znotraj kombinirane nomenklature uvrsti pod oznako(-e) KN, navedeno(-e) v stolpcu 2 navedene preglednice.
Člen 2
Na zavezujoče tarifne informacije, ki jih izdajajo carinski organi držav članic, in ki niso v skladu s to uredbo, se je v skladu s členom 12(6) Uredbe (EGS) št. 2913/92 v obdobju treh mesecev možno še naprej sklicevati.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. oktobra 2003

Labels: 3
17